ai4bharat/Pralekha huggingface dataset:
సాంఘిక న్యాయం, మరియు సాధికారత మంత్రిత్వ శాఖ
01.06.202 నుండి తప్పనిసరిగా యుడీఐడీ పోర్టల్ ద్వారానే దివ్యాంగుల ఆన్లైన్ ధ్రువీకరణ
భారత ప్రభుత్వపు దివ్యాంగుల సాధికారత శాఖ , 05.05.2021 తేదీన గెజిట్ నోటిఫికేషన్ ఎస్ఓ 1736  ని జారీ చేసింది. దీని ప్రకారం అన్ని రాష్ట్రాలు / యుటీలు యుడీఐడీ పోర్టల్ ఉపయోగించి మాత్రమే ఆన్లైన్ విధానం ద్వారా దివ్యాంగ ధ్రువీకరణ పత్రాన్ని మంజూరు చేయలని పేర్కొంది. దీనిని 01.06.2021 నుండి తప్పనిసరి చేసింది. దివ్యాంగుల
హక్కులకు సంబంధించి ఆర్పీడబ్ల్యుడీ చట్టం- 2016 కింద డిజేబులిటీ రూల్స్-2017ను కేంద్ర ప్రభుత్వం 15.06.2017న నోటిఫై చేసింది. ఇందులోని రూల్ 18 ప్రకారం రాష్ట్ర ప్రభుత్వం / యుటీ అధికారులు ఆన్లైన్ విధానంలో వైకల్యం యొక్క ధ్రువీకరణ పత్రాలను జారీ చేయడం తప్పనిసరి చేసేందుకు.. సంబంధించి ఒక నిర్ధష్టమైన తేదీని ప్రకటించాలని కేంద్ర ప్రభుత్వాన్ని ఆదేశించింది. సామాజిక న్యాయం, సాధికారత మంత్రుత్వ శాఖ నేతృత్వంలోని దివ్యాంగుల
కేంద్ర సలహా బోర్డు 26.11.2020న జరిపిన చివరి సమావేశం ఈ అంశాన్ని చర్చించింది. 01.04.2021 నుండి ఆన్లైన్ దివ్యాంగత అంశం ధ్రువీకరణను తప్పనిసరి చేస్తూ సిఫారసు చేసింది. అయితే మార్చి-ఏప్రిల్,2021 మధ్య కాలంలో కొన్ని రాష్ట్రాలు / యుటీలలో ఎన్నికలను దృష్టిలో ఉంచుకుని, ఆన్లైన్ ధ్రువీకరణ ఇప్పుడు 01.06.2021 నుండి తప్పనిసరి చేయబడింది. ఆయా రాష్ట్రాలు / యుటీలలో దివ్యాంగుల విషయాలను పర్యవేక్షించి ఆరోగ్య శాఖ, ఇతర డిపార్ట్మెంట్ల వారు ఈ నోటిఫికేషన్ యొక్క సమ్మతిని నిర్ధారించడానికి తక్షణ తగు చర్యలు తీసుకోవాలని సూచించారు. యుడీఐడీ ప్రాజెక్ట్ 2016 నుండి అమలులో ఉంది. యుడీఐడీ పోర్టల్  లో పనిచేసేందుకు వీలుగా అన్ని రాష్ట్రాలు / యుటీలకు చెందిన సంబంధిత డీఈపీడబ్ల్యుడీ అధికారులకు శిక్షణ ఇచ్చింది. ఆన్లైన్ మోడ్కు మార్చడానికి రాష్ట్రాలు/ యుటీలకు తగిన సమయం ఇవ్వబడింది. ఇది 01.06.2021 నుండి దివ్యాంగత యొక్క ధ్రువీకరణ యొక్క పూర్తి డిజిటలైజేషన్ను నిర్ధారిస్తుంది, దేశ వ్యాప్తంగా ప్రామాణికతను సాధించడానికి సర్టిఫికేట్ యొక్క వాస్తవికతలను సరిపోల్చుకోవడానికి ఆచరణీయమైన యంత్రాంగాన్ని అందించడంతో పాటు, దివ్యంగనుల ప్రయోజనం కోసం ప్రక్రియను సరళీకృతం చేస్తుంది.
ప్రధాన మంత్రి కార్యాలయం
బర్మింగ్ హమ్ కామన్ వెల్థ్ గేమ్స్ లో వెండి పతకాన్ని గెలుచుకొన్నందుకు బాడ్మింటన్ జట్టు ను అభినందించిన ప్రధాన మంత్రి
బర్మింగ్ హమ్ కామన్ వెల్థ్ గేమ్స్  2022 లో రజత పతకాన్ని గెలుచుకొన్నందుకు బాడ్ మింటన్ జట్టు కు ప్రధాన మంత్రి శ్రీ నరేంద్ర మోదీ అభినందనలు తెలిపారు.
ప్రధాన మంత్రి అనేక ట్వీట్ లలో -
‘‘బర్మింగ్ హమ్ కామన్ వెల్థ్ గేమ్స్  లో రజత పతకాన్ని గెలుచుకొన్నందుకు గాను @srikidambi, @satwiksairaj, @buss_reddy, @lakshya_sen, @Shettychirag04, తృషా జాలీ, ఆకర్షి కశ్యప్, @P9Ashwini, గాయత్రి గోపీచంద్ మరియు @Pvsindhu1 గారు లతో కూడిన భారతదేశం బాడ్ మింటన్ జట్టు కు ఇవే అభినందన లు. వారి సాఫల్యం పట్ల గర్వం గా ఉంది.’’
‘‘భారతదేశం లో అత్యధిక అభిమానపాత్రం అయినటువంటి క్రీడల లో బాడ్ మింటన్ ఒకటిగా ఉంది. కామన్ వెల్థ్ గేమ్స్ లో రజత పతకాన్ని గెలుచుకోవడం ఈ ఆట కు మరింత ప్రజాదరణ లభించేటట్టు చేయడం తో పాటు రాబోయే కాలం లో మరింత ఎక్కువ మంది ఈ క్రీడ ను ఎంపిక చేసుకోవడం లో కూడా తోడ్పడుతుంది.’’ అని పేర్కొన్నారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కేంద్ర ప్రభుత్వ సివిల్ పింఛనుదార్లకు డిజీ లాకర్లో ఎలక్ట్రానిక్ పీపీవోను భద్రపరుచుకునే సౌలభ్యం
సివిల్ పింఛనుదార్ల జీవన సౌలభ్యాన్ని డిజీ లాకర్ పెంచుతుంది
చాలామంది పింఛనుదార్లు తమ "పెన్షన్ పేమెంట్ ఆర్డర్" లను పోగొట్టుకుంటున్నట్లు చాలాకాలంగా 'పింఛను, పింఛనర్ల సంక్షేమ విభాగం' దృష్టికి వస్తూనే ఉంది. ఇది చాలా కీలక పత్రం. ఇది లేకపోతే, విశ్రాంత ఉద్యోగులు ఇబ్బందులు పడాల్సివస్తుంది. కొత్తగా పదవీ విరమణ చేసిన ఉద్యోగులు, ప్రస్తుత కొవిడ్ నేపథ్యంలో, పీపీవోలను పొందడం కూడా కష్టంగా మారింది.
'పింఛను, పింఛనర్ల సంక్షేమ విభాగం'  ఈ ఇబ్బందులకు పరిష్కారంగా డిజీ లాకర్ మార్గాన్ని చూపుతోంది. సీజీఏ  పీఎఫ్ఎంఎస్ అప్లికేషన్ ద్వారా తీసుకునే ఎలక్ట్రానిక్ పీపీవోను డిజీ లాకర్తో అనుసంధానించాలని నిర్ణయించింది. దీనివల్ల పింఛనుదార్లు తమ డిజీ లాకర్ ఖాతా ద్వారా పీపీవో పత్రాన్ని ప్రింట్ తీసుకోవచ్చు. ఈ సౌకర్యం వల్ల, పింఛనుదార్ల పీపీవో డిజీ లాకర్లో శాశ్వతంగా ఉండిపోతుంది. కొత్త పింఛనుదార్లకు పీపీవోలను అందించడంలో జాప్యం ఉండదు. వారికి నేరుగా పత్రాన్ని అందించాల్సిన అవసరం కూడా ఉండదు. వాస్తవానికి 2021-22 నాటికి దీనిని పూర్తి చేయాలని కేంద్ర మంత్రిత్వ శాఖలకు లక్ష్యంగా ఇవ్వగా, కొవిడ్ పరిస్థితుల దృష్ట్యా డీవోపీపీడబ్ల్యూ దీనిని ముందుగానే పూర్తి చేసింది.
ఏక గవాక్ష వేదికయిన ‘భవిష్య’ సాఫ్ట్వేర్ ద్వారా పింఛనుదార్ల కోసం ఈ సౌకర్యాన్ని తీసుకొచ్చారు. ఈ-పీపీవోలను పొందేందుకు, విశ్రాంత ఉద్యోగులు తమ డిజీ లాకర్ ఖాతాను భవిష్య ఖాతాతో అనుసంధానించే సదుపాయాన్ని కూడా భవిష్య అందిస్తోంది.
డిజీ లాకర్లో ఈ-పీపీవోలను భద్రపరుచుకునే విధానం:ఈ-పీపీవోలను పొందేందుకు, విశ్రాంత ఉద్యోగులు తమ డిజీ లాకర్ ఖాతాను భవిష్య ఖాతాతో అనుసంధానించాలి.పైన పేర్కొన్న సదుపాయం, పదవీ విరమణ పత్రాలు పూర్తి చేసే సమయంలో అందుబాటులో ఉంటుంది.విశ్రాంత ఉద్యోగి తన డిజీ లాకర్లోకి సైన్ ఇన్ అవ్వాలి. ఈ-పీపీవోను డిజీ లాకర్లోకి తీసుకొచ్చేలా భవిష్యకు అనుమతి ఇవ్వాలి.ఈ-పీపీవో జారీ అయిన వెంటనే సంబంధిత డిజీ లాకర్లోకి అది వెళ్తుంది. సదరు విశ్రాంత ఉద్యోగికి భవిష్య ద్వారా ఎస్ఎంఎస్, ఈమెయిల్ రూపంలో ఈ సమాచారం అందుతుంది.ఈ-పీపీవోను చూడటానికి లేదా డౌన్లోడ్ చేసుకోవడానికి, విశ్రాంత ఉద్యోగి డిజీ లాకర్లోకి లాగిన్ అయి, లింక్ మీద క్లిక్ చేస్తే చాలు.
ఈ సూచనలను సమ్మతి కోసం సంబంధిత వర్గాల దృష్టికి తీసుకువెళ్లాలని అన్ని మంత్రిత్వ శాఖలు, విభాగాలు, కార్యాలయాల పరిపాలన విభాగాలకు సూచనలు అందాయి.
ప్రధాన మంత్రి కార్యాలయం
ద్వారక శారద పీఠం శంకరాచార్య స్వామి స్వరూపానంద సరస్వతి కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
ద్వారక శారద పీఠం శంకరాచార్య స్వామి స్వరూపానంద సరస్వతి కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘ద్వారక శారద పీఠం శంకరాచార్య స్వామి స్వరూపానంద సరస్వతి కన్నుమూశారని తెలిసి అత్యంత దు:ఖం కలిగింది. ఈ శోక ఘడియ లో ఆయన అనుయాయుల కు ఇదే నా సంతాపం. ఓమ్ శాంతి.’’ అని పేర్కొన్నారు.
(
గ్రామీణాభివృద్ధి మంత్రిత్వ శాఖ
కోవిడ్ 19 మహమ్మారి నేపథ్యంలో జాతీయ గ్రామీణ ఉపాధి హామీ పథకం వేతనాల పెంపు
కోవిడ్ 19 మహమ్మారి నేపథ్యంలో రాష్ట్ర ప్రభుత్వాలతో కలిసి కేంద్ర గ్రామీణాభివృద్ధి శాఖ పలు ముఖ్యమైన నిర్ఱయాలు తీసుకుంది. ఏప్రిల్ 1నుంచి మహాత్మాగాంధీ గ్రామీణ ఉపాధి హామీ పథకం వేతనాలను పెంచాలని నిర్ణయించారు. జాతీయస్థాయిలో సరాసరి చూసినప్పుడు రూ. 20 పెంచారు. ఈ పెంపుతో ఈ పథకంద్వారా పనులను పొందుతున్న ఎస్సీ ఎస్టీ , బడుగు బలహీన వర్గాలకు చెందిన కూలీలు లబ్ధి పొందుతారు. అంతే కాదు సన్నకారు రైతులకు కూడా మేలు జరుగుతుంది. లాక్ డౌన్ ద్వారా విధించిన నియమ నిబంధనల్ని ఎట్టి పరిస్థితుల్లోనూ ఉల్లంఘించకుండా ఆయా రాష్ట్ర ప్రభుత్వాల అధికారులతో సంప్రదింపులు జరుపుతూనే ఈ పనులను చేపడతారు.
(వేతనాలు మరియు వస్తువులకు సంబంధించిన బకాయిలను చెల్లించడానికి కేంద్ర గ్రామీణాభివృద్ధి శాఖ ప్రాధాన్యతనిచ్చింది. ఈ వారంలో ఆయా రాష్ట్రాలకు,కేంద్ర పాలిత ప్రాంతాలకు రూ. 4, 431 కోట్లను విడుదల చేసింది. ఈ బకాయిలకు సంబంధించి ఇంకా మిగిలిపోయిన మొత్తాలను 2020-21 సంవత్సరానికి సంబంధించిన మొదటి విడత నిధులతో కలిపి ఇవ్వడం జరుగుతుంది. ఏప్రిల్ 15, 2020లోపు విడుదల చేస్తారు. ఆంధ్రప్రదేశ్ ప్రభుత్వానికి రూ. 721 కోట్లు విడుదల చేయడం జరిగింది.
రైల్వే మంత్రిత్వ శాఖ
2020-21 ఆర్థిక సంవత్సరంలో రికార్డు స్థాయి తుక్కు అమ్మకాలు సాధించిన భారతీయ రైల్వే తుక్కు అమ్మకాల ద్వారా 2020-21లో రూ.4573 కోట్లు సంపాదించిన రైల్వే
2019-20లో వచ్చిన రూ.4333 కోట్లతో పోలిస్తే, ఇది 5.5 శాతం అధికం
తుక్కును సమీకరించి ఈ-వేలం ద్వారా అమ్మేందుకు వనరులను సమర్థవంతంగా ఉపయోగించుకునేలా అన్ని ప్రయత్నాలు చేస్తున్న రైల్వే
గత ఆర్థిక సంవత్సరం లో, భారతీయ రైల్వే అత్యధిక తుక్కు అమ్మకాలను సాధించింది. ఈ అమ్మకాల ద్వారా రూ.4573 కోట్లు సంపాదించింది. అంతకుముందు ఆర్థిక సంవత్సరమైన 2019-20లో వచ్చిన రూ.4333 కోట్లతో పోలిస్తే, గతేడాది వచ్చిన మొత్తం 5.5 శాతం అధికం. ఇప్పటివరకు 2009-10లో వచ్చిన రూ.4409 కోట్లు అత్యధిక రికార్డుగా ఉంది. తుక్కును సమీకరించి ఈ-వేలం ద్వారా అమ్మేందుకు వనరులను సమర్థవంతంగా ఉపయోగించుకునేలా అన్ని ప్రయత్నాలను రైల్వే చేస్తోంది.
పనికిరాని వస్తువుల సమీకరణ, అమ్మకాలు రైల్వేలో నిరంతర ప్రక్రియ. ప్రాంతీయ, రైల్వే బోర్డు స్థాయిలో దీనిని పర్యవేక్షిస్తారు. నిర్మాణ ప్రాజెక్టుల్లో, గేజ్ మార్పిడి ప్రాజెక్టుల్లో సాధారణంగానే తుక్కు తయారవుతుంది. పూర్తిస్థాయి తుక్కుగా నిర్ధారించిన వాటిని ట్రాక్ నిర్మాణంలో మళ్లీ వినియోగించరు. నిబంధనల ప్రకారం వాటిని పక్కన పడేస్తారు.
ఆరోగ్య, కుటుంబ సంక్షేమ మంత్రిత్వ శాఖ
జాతీయ కుటుంబ నియంత్రణ కార్యక్రమంపై నవీకరణ
మిషన్ పరివార్ వికాస్ 13 రాష్ట్రాల్లో అమలు అయింది
36 రాష్ట్రాలు/ కేంద్ర పాలిత ప్రాంతాలు 31 రిప్లేస్మెంట్ లెవెల్ సంతానోత్పత్తిని సాధించాయి
నేషనల్ పాపులేషన్ పాలసీ 2000 , నేషనల్ హెల్త్ పాలసీ 2017 సిద్ధాంతాల ద్వారా మార్గనిర్దేశం చేసిన జాతీయ కుటుంబ నియంత్రణ కార్యక్రమానికి ప్రభుత్వం అత్యంత ప్రాధాన్యతనిస్తుంది, ఇది కుటుంబ నియంత్రణ అసంపూర్ణ అవసరాన్ని పరిష్కరించడానికి దోహదం చేసింది.
ప్రభుత్వం ఈ క్రింది చర్యలు చేపట్టింది:
విస్తరించిన గర్భనిరోధక ఎంపికలు
మిషన్ పరివార్ వికాస్  గర్భనిరోధక సాధనాలు , కుటుంబ నియంత్రణ సేవలను గణనీయంగా పెంచడం 13 రాష్ట్రాల్లో అమలు అయింది. స్టెరిలైజేషన్ అంగీకరించేవారికి పరిహారం పథకం, ఇది లబ్ధిదారునికి , స్టెరిలైజేషన్ నిర్వహించడానికి సర్వీస్ ప్రొవైడర్ బృందానికి వేతనాల నష్టానికి పరిహారం అందిస్తుంది. ప్రసవానంతర గర్భాశయ గర్భనిరోధక పరికరం  సేవలు డెలివరీ తర్వాత అందజేస్తారు. లబ్ధిదారుల ఇంటి వద్దకే ఆశా వర్కర్లల ద్వారా గర్భనిరోధక సాధనాలను హోమ్ డెలివరీ చేసే పథకం కూడా ఉంది. కుటుంబ నియంత్రణ లాజిస్టిక్స్ మేనేజ్మెంట్ ఇన్ఫర్మేషన్ సిస్టమ్  అన్ని స్థాయిల ఆరోగ్య సౌకర్యాలలో కుటుంబ నియంత్రణ వస్తువుల చివరి మైలు లభ్యతను నిర్ధారించడానికి నిర్వహిస్తోంది.
ప్రభుత్వం ఈ క్రింది పురోగతిని సాధించింది:
మొత్తం సంతానోత్పత్తి రేటు  2019-21లో 2.0కి తగ్గింది  ఇది భర్తీ స్థాయి కంటే తక్కువగా ఉంది.
36 రాష్ట్రాలు/ కేంద్ర పాలిత ప్రాంతంలలో 31 రీప్లేస్మెంట్ లెవల్ ఫెర్టిలిటీ  సాధించాయి.
ఆధునిక గర్భనిరోధక వినియోగం 56.5శాతానికి పెరిగింది .
కుటుంబ నియంత్రణ కోసం అన్మెట్ నీడ్ 9.4శాతానికి తగ్గింది .
క్రూడ్ బర్త్ రేట్  2020 లో 19.5 శాతానికి తగ్గింది.
కేంద్ర ఆరోగ్య , కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈరోజు రాజ్యసభలో లిఖితపూర్వక సమాధానంలో ఈ విషయాన్ని తెలిపారు.
ప్రధాన మంత్రి కార్యాలయం
ధన్ తేరస్ సందర్భం లో శుభాకాంక్షలు తెలిపిన ప్రధాన మంత్రి
‘‘మంగళప్రదమైన ధన్ తేరస్ సందర్భం లో ప్రజలకు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. భగవాన్ ధన్వంతరి ప్రతి ఒక్కరి జీవితంలో సంతోషాన్ని, సమృద్ధిని, సౌభాగ్యాన్ని, చక్కని ఆరోగ్యాన్ని ప్రసాదించుగాక’’ అని ట్విటర్ లో ప్రధాన మంత్రి పేర్కొన్నారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఆధార్ హాకెథాన్ -2021ను 28 అక్టోబర్ నుంచి 31 అక్టోబర్ 2021 వరకు నిర్వహించనున్న యుఐడిఎఐ
ఉత్సాహభరితమైన స్పందన; నేటి వరకూ 2700+ నమోదులు 
భారతీయ యువతలో ఆవిష్కరణ సంస్కృతిని ప్రోత్సహించేందుకు, ఆజాదీ కా అమృతత్ మహోత్సవ్ వేడుకలలో భాగంగా యుఐడిఎఐ ఆధార్ హాకెథాన్ 2021ని అక్టోబర్ 28, 2021 నుంచి 31 అక్టోబర్ 2021 వరకు నిర్వహించనుంది.
ఆవిష్కరణ అనేది కేవలం ఒక పదం, ఘటన కాదు, అది ఒక నిరంతర ప్రక్రియ అని ప్రధానమంత్రి నరేంద్ర మోడీ పేర్కొన్నారు. సమస్యను అర్థం చేసుకుని, దానికి పరిష్కారం కనుగొనే ప్రయత్నం చేసినప్పుడే మీరు ఆవిష్కరణ చేయగలరు. మనం సమస్య మూలాలలోకి వెళ్ళి, సత్వరం ఉపయోగించగలిగిన పరిష్కారాలను కనుగొనాలి. జ్ఞానమే శక్తి అయిన కాలంలో, ఆవిష్కరణ అనేది వృద్ధికి తోడ్పడి, వేగవంతం చేస్తుందని ప్రధాని అభిప్రాయపడ్డారు. ఈ మార్గదర్శనాలకు అనుగుణంగా, సాంకేతిక ఆవిష్కరణల ద్వారా నమోదు, ప్రామాణీకరణ సాఫ్ట్వేర్ వేదికలలో వారు వివరాలను అందించడంలో పౌరుల అనుభవాన్ని పెంచేందుకు యుఐడిఎఐ ఆధార్ హాకెథాన్ -2021కి శ్రీకారం చుట్టింది. రెండు విస్త్రత ఇతివృత్తాలలో వర్గీకరించిన బహుళ సమస్యల ప్రకటనలు - నమోదు, ప్రామాణీకరణలకు సంబంధించి హాకెథాన్ ఉంటుంది. నేటి వరకూ, యుఐడిఎఐ 2700+కు పైగా ఇంజనీరింగ్ విద్యార్ధుల నుంచి నమోదులను అందుకుంది. నివాసితులు ఎదుర్కొంటున్న వాస్తవ జీవన సవాళ్ళను పరిష్కరించే దిశగా యువ మెదడులు ఎంతగా మొగ్గు చూపుతున్నాయో, దీని ద్వారా అర్థం అవుతుంది. ఇందులో దేశం నలువైపుల నుంచి - ఈశాన్య రాష్ట్రాలైన అరుణాచల్ ప్రదేశ్ నుంచి ఉత్తరంలో జమ్ముకాశ్మీర్ వరకు ఉన్న అన్ని వర్గాల ఇంజినీరింగ్ సంస్థలు - ఐఐటిలు, ఎన్ఐటిలు, ఎన్ఐఆర్ఎఫ్, మరిన్ని ఉత్యన్నత స్థాయి కళాలశాలలకు చెందిన విద్యార్ధులు పాలు పంచుకుంటున్నారు. చిగురించే యువ మెదళ్ళకు మద్దతునిచ్చేందుకు, తగిన వినియోగ సందర్భాలలో సమస్య ప్రకటనలను వివరించడానికి యుఐడిఎఐ బృందం రోజువారీ ఆన్లైన్ ఇంటరాక్టివ్ సెషన్లను నిర్వహిస్తోంది.
ఈ సెషన్లు ప్రధానంగా అనుకూల పరిష్కారాలను రూపొందించడం అవసరమైన సమస్య ప్రకటనలు,యుఐడిఎఐ ఎపిఐలు, ఉత్పత్తుల వివరాలను కవర్ చేస్తాయి. పలువురు యువ ఆవిష్కర్తలు / పాలుపంచుకునే యువత ఈ ఇంటరాక్టివ్ సెషన్లను విస్త్రతంగా ఆమోదించి, ప్రశంసిస్తున్నారు. యుఐడిఎఐ ద్వారా ఐటి పరిశ్రమ, విద్యారంగం, కన్సల్టింగ్, ప్రభుత్వానికి చెందిన సీనియర్ సభ్యులు/ అధికారులతో కూడిన జ్యూరీ ఆధారిత విధానం ద్వారా సమర్పించిన అంశాల మూల్యాంకనం చేసేందుకు ప్రణాళికను సిద్ధం చేశారు. ఈ సభ్యులు ఉత్తమ పరిష్కారాన్నిగుర్తించి, ఎంపిక చేసేందుకు నిర్మాణాత్మక ప్రక్రియ ద్వారా సమర్పించిన అంశాలను మూల్యాంకనం చేస్తారు. దీనిని యుఐడిఎఐ బహుమానం అందించడమే కాక, ఇతర నిబంధనలు, షరతులకు లోబడి ఆ బృందానికి ప్లేస్మెంట్ను ఆఫర్ చేస్తుంది.
ఇప్పటికే ఆధార పౌరులను సాధికారం చేస్తున్నందున, ఇందులో పాలు పంచుకుంటున్నవారికి నేను శుభాకాంక్షలు తెలుపుతూ, నూతన భారతానికి నిర్మాణ స్తంభాలైన మన యువ ఆవిష్కర్తలు ప్రస్తుతమున్న ఆధార్ మౌలిక సదుపాయాలను మరింత బలపరిచే మమ్మల్ని ఆశ్చర్యపరిచే అత్యుత్తమ విధానాలు / పరిష్కారాలను కనుగొని, అంతిమంగా ఆధార సంబంధిత సేవల నుంచి పౌరులు గరిష్ఠ విలువను పొందేందుకు దోహదం చేస్తారని ఆశిస్తున్నానని, యుఐడిఎఐ, సిఇఒ డాక్టర్ సౌరభ్ గార్గ్ అన్నారు.
ఆధార్ హాకెథాన్ 2021కు సంబంధించిన వివరాలు https://hackathon.uidai.gov.in/ అన్న లింక్లో అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
నవ్య కరోనా వైరస్ పై తీసుకున్న చర్యలుసహా నిరోధం-నియంత్రణ సన్నద్ధతపై డాక్టర్ హర్షవర్ధన్ సమీక్ష
“వైరస్ పీడిత అనుమానితుల పరిశీలన-వైద్య పరీక్షల కేంద్రాల్లో
పరిస్థితుల అంచనా, నిరంతర సమీక్షకు ప్రత్యేక బృందాల నియామకం’’
కేంద్ర ఆరోగ్య-కుటుంబ సంక్షేమ శాఖ మంత్రి డాక్టర్ హర్షవర్ధన్ ఇవాళ ఢిల్లీలో అత్యున్నత స్థాయి సమీక్ష సమావేశం నిర్వహించారు. ఆరోగ్యశాఖకు చెందిన సీనియర్ అధికారులుసహా కేంద్ర ప్రభుత్వ పరిధిలోని సఫ్దర్జంగ్, డాక్టర్ ఆర్ఎంఎల్, ఎయిమ్స్ ఆస్పత్రుల డైరెక్టర్లు తదితరులు ఇందులో పాల్గొన్నారు. కేంద్ర, రాష్ట్రస్థాయులలోనే కాకుండా విదేశాల్లోని రాయబార కార్యాలయాల పరిధిలోనూ వివిధ మంత్రిత్వ శాఖల సమన్వయంతో తీసుకున్న అనేక చర్యల గురించి ఈ సందర్భంగా కేంద్ర ఆరోగ్యశాఖ మంత్రి వివరించారు. కోవిడ్-19 నిరోధం-నియంత్రణ దిశగా సమర్థ రీతిలో అనుమానితుల అన్వేషణ, నిఘాసహా రాష్ట్ర ప్రభుత్వాల సన్నద్ధత సంతృప్తికరంగా ఉందని ఆయన ప్రశంసించారు. ఆస్పత్రులలో ఔట్పేషెంట్ బ్లాకులు, పరీక్ష పరికరాలు, వ్యక్తిగత రక్షక సామగ్రి, మందులు, తగిన సంఖ్యలో ఏకాంత చికిత్స వార్డులు తదితరాలపై మంత్రి సమీక్షించారు. వీటన్నిటినీ తగిన పరిమాణంలో అందుబాటులో ఉంచుకోవాలని అధికారులను ఆదేశించారు. విమానాశ్రయాలు, రేవులు తదితర ప్రదేశాల నుంచి తరలించిన వైరస్ పీడిత అనుమానితుల కోసం ఏర్పాటు చేసిన సదుపాయాలు, ఇతర అవసరాల లభ్యతలపై డాక్టర్ హర్షవర్ధన్ విస్తృతంగా సమీక్షించారు. ఈ కేంద్రాల్లో పరిస్థితులపై నిరంతర అంచనా, సమీక్షకు ప్రత్యేక బృందాలను నియమించాలని ఆదేశించారు. సంక్షోభ నివారణలో సమాచార ఆదానప్రదానానికిగల ప్రాధాన్యాన్ని ఆయన నొక్కిచెప్పారు. కరోనా వైరస్ నిరోధం, నివారణ, అపోహల తొలగింపు, పరీక్ష సదుపాయాల కల్పన, పరిశీలన తదితరాలపై నిరంతరం దృష్టి సారించాలని సూచించారు.
ఆర్థిక మంత్రిత్వ శాఖ
ఎన్ఎండిసి నుంచి నాగార్నర్ స్టీల్ ప్లాంట్ తొలగించి వాటాను విక్రయించడానికి కేంద్ర మంత్రివర్గ ఆమోద ముద్ర
జాతీయ ఖనిజాభివృద్ధి సంస్థ  పరిధి నుంచి నాగార్నర్ స్టీల్ ప్లాంట్ ని తొలగించి దానిలో భారత ప్రభుత్వ వాటాను పూర్తిగా వ్యూహాత్మిక భాగస్వామికి విక్రయించాలని కేంద్రం నిర్ణయించింది. ప్రధానమంత్రి శ్రీ నరేంద్ర మోడీ అధ్యక్షతన జరిగిన ఆర్ధిక వ్యవహారాల కమిటీ సమావేశం ఈ ప్రతిపాదనకు " సూత్రప్రాయ" అంగీకారం తెలిపింది.
ఏడాదికి మూడు మిలియన్ టన్నుల ఉక్కును ఉత్పత్తి చేయగల సామర్ధ్యంతో ఎన్ ఎస్ పిని ఎన్ఎండిసి ఛతీస్ ఘర్ లో సమగ్ర ఉక్కు కర్మాగారంగా నెలకొల్పింది.1980 ఎకరాల విస్తీర్ణంలో ఉన్నఈ కర్మాగారం విలువ తాజా అంచనాల  ప్రకారం 23 ,140 కోట్ల రూపాయలుగా లెక్క కట్టారు. దీనిలో ఎన్ఎండిసి తన సొంత నిధుల నుంచి 16 ,662 కోట్ల రూపాయలను సమకూర్చగా 524 కోట్ల రూపాయలను బాండ్లమార్కెట్ నుంచి సేకరించారు.
తాజా నిర్ణయంతో ఎన్ఎండిసి వాటాలను ఎన్ ఎస్ పి నుంచి ఉపసంహరించడానికి 2016 అక్టోబర్ 27 వ తేదీన జరిగిన సమావేశంలో తీసుకొన్న నిర్ణయాన్ని ఆర్ధిక వ్యవహారాల కమిటీ మార్చుకొన్నది.
పెట్టుబడులను ఉపసంహరించే ముందు ఎన్ ఎస్ పిని విడిగా మరో కర్మాగారంగా మార్చాలన్న ప్రతిపాదన వల్ల ఈ కింది ప్రయోజనాలు ఉంటాయి.
i ) ఈ ప్రక్రియ పూర్తయిన తరువాత ఎన్ ఎం డి సి తన ప్రధాన కార్యక్రమం అయిన ఖనిజాల తవ్వకాలపై దృష్టి సారించకలుగుతుంది.
ii ) దీనివల్ల ఎన్ ఎస్ పి ప్రత్యేక సంస్థగా మారుతుంది. ఎన్ ఎం డి సి మరియు ఎన్ ఎస్ పి లు తమ విడివిడిగా పనిచేసి తమ కార్యకలాపాలు, ఆర్ధిక వ్యవహారాలకు బాధ్యత వహిస్తాయి.ఎన్ ఎం డి సి లో కలిగి ఉన్నవాటాలకు సమానంగా ఎన్ ఎస్ పిలో .ఎన్ ఎం డి సి వాటాదారులు వాటాలను పొందుతారు.
iii )ప్రక్రియ పూర్తి అయిన తరువాత ఎన్ ఎస్ పి, .ఎన్ ఎం డి సిల వాటాదారులు రెండు సంస్థల కార్యకలాపాలు, నిధులపై మరింత స్పష్టమైన వివరాలను పొందగలుగుతారు.
iv ) కాపిటల్ గెయిన్స్ పరంగా చూసినప్పుడు కూడా ఈ నిర్ణయం తటస్థంగా ఉంటుంది.
2021 సెప్టెంబర్ నాటికి పెట్టుబడుల ఉపసంహరణ, ఎన్ ఎం డి సి నుంచి ఎన్ ఎస్ పిని విడడీసీ దానిని ప్రత్యేక సంస్థగా గుర్తించే ప్రక్రియను సమాంతరంగా పూర్తి అవుతాయని మంత్రివర్గ కమిటీ గుర్తించింది.
ఎన్ ఎం డి సి కేంద్ర ఉక్కు గనుల శాఖ సి పి ఎస్ ఈలో చేర్చబడింది.దీనిలో కేంద్ర ప్రభుత్వం 69 .65 శాతం వాటాను కలిగివుంది.
ప్రధాన మంత్రి కార్యాలయం
కేంద్ర మాజీమంత్రి శ్రీ చమన్లాల్ గుప్తా మృతికి ప్రధానమంత్రి సంతాపం
కేంద్ర మాజీమంత్రి శ్రీ చమన్లాల్ గుప్తా కన్నుమూతపై ప్రధానమంత్రి శ్రీ నరేంద్ర మోదీ సంతాపం ప్రకటించారు. ఈ మేరకు ట్విట్టర్ద్వారా సందేశమిస్తూ- ‘‘అనేక సామాజిక సంక్షేమ సేవా కార్యక్రమాల్లో శ్రీ చమన్లాల్ గుప్తాగారి కృషి చిరస్మరణీయం. ఆయన అంకితభావంగల చట్టసభ సభ్యులు మాత్రమే కాకుండా జమ్ముకశ్మీర్లో బీజేపీని బలోపేతం చేయడంలో ప్రధాన పాత్ర పోషించారు. ఆయన మృతి వార్త నన్నెంతో విచారానికి గురిచేసింది. ఈ విషాద సమయంలో ఆయన కుటుంబానికి, మద్దతుదారులకు నా ప్రగాఢ సంతాపం తెలియజేస్తున్నాను... ఓం శాంతి’’ అని పేర్కొన్నారు.
ప్రధాన మంత్రి కార్యాలయం
భారత్-ఇటలీ అంతర్జాల ద్వైపాక్షిక సదస్సు సందర్భంగా ప్రధానమంత్రి ప్రసంగ పాఠం
ఎక్స్ లెన్సీ నమస్కారం,
మీ ప్రారంభ వచనాలకు గానూ మీకు ధన్యవాదములు తెలియజేస్తున్నాను.
మీరు చెప్పినట్లుగా.. కరోనా మహమ్మారి కారణంగా ఈ ఏడాది మేలో జరగాల్సిన నా ఇటలీ పర్యటనను రద్దుచేసుకోవాల్సి వచ్చింది. కానీ ఇవాళ అంతర్జాల వేదిక ద్వారా మనం కలుసుకోవాల్సి రావడం శుభపరిణామం. ముందుగా.. కరోనా కారణంగా ఇటలీలో జరిగిన ప్రాణ నష్టానికి గానూ.. నా తరపున, భారతదేశం తరపున ఆవేదన వ్యక్తం చేస్తున్నాను. ప్రపంచంలోని వివిధ దేశాలు కరోనా గురించి తెలుసుకుంటూ, అర్థం చేసుకుంటున్న సమయంలో మీ దేశంలో కరోనా దుష్ప్రభావం ప్రారంభమైంది.
ఇంతటి విపత్కర పరిస్థితుల్లోనూ మీరు ఈ పరిస్థితులను అదుపులోకి తీసుకురావడంలో, దేశాన్ని ఏకం చేయడంలో విజయవంతం అయ్యారు. కరోనా ఉగ్రరూపం ప్రారంభంలో ఇటలీ తీసుకున్న నిర్ణయాలు మాకు ప్రేరణగా నిలిచాయి. మీ అనుభవాలే మాకు మార్గదర్శనం చేశాయి.
ఎక్స్ లెన్సీ,
మీలాగే నేను కూడా భారత్-ఇటలీ సంబంధాలను మరింత బలోపేతం చేసేందుకు ప్రతిబద్ధుడనై ఉన్నాను. 2018లో టెక్ సమ్మిట్ కోసం మీరు భారత్ వచ్చిన సందర్భంగా జరిగిన సమావేశంలో అనేక అంశాలు చర్చకు వచ్చాయి. భారత ప్రజల్లోనూ ఇటలీపై ఆసక్తి పెరిగేందుకు కారణభూతమైంది. 2018లో మన సమావేశం తర్వాత ఇరుదేశాల సంబంధాల్లో పురోగతి కనిపించడం చాలా సంతోషకరం.
ఇటలీ పార్లమెంటు సభ్యులు గతేడాది ఇండియా-ఇటలీ ఫ్రెండ్షిప్ గ్రూప్ ను ఏర్పాటుచేశారని తెలిసి చాలా సంతోషం కలిగింది. కరోనా పరిస్థితులు చక్కబడిన తర్వాత ఇటాలియన్ పార్లమెంటు సభ్యులకు భారతదేశానికి స్వాగతం పలికేందుకు అవకాశం లభిస్తుందని ఆశిస్తున్నాను.
ఎక్స్ లెన్సీ,
కరోనా మహమ్మారి రెండో ప్రపంచయుద్ధం లాగా ప్రపంచ చరిత్రలో ఓ మరకలా మిగిలిపోతుందనడంలో ఎలాంటి సందేహం లేదు. మనందరికీ.. కరోనా అనంతర ప్రపంచాన్ని నిర్మించేందుకు మనల్ని మనం అర్థం చేసుకుంటూ.. దీని ద్వారా తలెత్తే ఇతర సమస్యలు, సవాళ్లకోసం మరింత వినూత్న పద్ధతులతో సిద్ధం చేసుకోవాలి.
నేటి మన ఈ సమావేశం ద్వైపాక్షిక సంబంధాలను మరింత బలోపేతం చేస్తుందని, పరస్పర సమన్వయం, వివిధ క్షేత్రాలను గుర్తించి ఆయా రంగాల్లో సహకారం మరింత పెరుగుతుందని నాకు విశ్వాసముంది.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
"భారత్ ఎయిర్ ఫైబర్"ను ప్రారంభించిన శ్రీ సంజయ్ ధోత్రే, రేడియో నెట్వర్క్ ఆధారంగా దేశంలోని ప్రతి మూలకూ టెలికాం సేవలు
కేంద్ర మానవ వనరులు, ఎలక్ట్రానిక్స్, సమాచారం, ఐటీ శాఖ సహాయ మంత్రి శ్రీ సంజయ్ ధోత్రే, మహారాష్ట్రలోని 'అకోల'లో "భారత్ ఎయిర్ ఫైబర్" సేవలను ప్రారంభించారు. ఈ ప్రాజెక్టు ద్వారా, అకోలా, వశీం జిల్లాల ప్రజలు వైర్లెస్ ఇంటర్నెట్ సేవలు పొందవచ్చు.
'డిజిటల్ ఇండియా'లో భాగంగా, భారత్ ఎయిర్ ఫైబర్ సేవలను బీఎస్ఎన్ఎల్ తీసుకువచ్చింది. బీఎస్ఎన్ఎల్ కార్యాలయం ఉన్న ప్రాంతాల నుంచి 20 కి.మీ. పరిధిలో వైర్లెస్ ఇంటర్నెట్ అనుసంధానం జరగాలన్నది లక్ష్యం. 'టెలికాం ఇన్ఫ్రాస్ట్రక్చర్ పార్ట్నర్స్'  సాయంతో అతి తక్కువ ధరకే బీఎస్ఎన్ఎల్ సేవలు అందిస్తుండడం వల్ల, మారుమూల ప్రాంతాల్లోని ప్రజలు ప్రయోజనం పొందుతారు.
స్థానిక వ్యాపార భాగస్వాముల ద్వారా, భారత్ ఎయిర్ ఫైబర్ సేవలను బీఎస్ఎన్ఎల్ అందిస్తుండడం వల్ల అకోలా, వశీం జిల్లాల ప్రజలు వేగవంతమైన ఇంటర్నెట్ సేవలను త్వరగా పొందుతారు. మిగిలిన ఆపరేటర్లకు భిన్నంగా, అన్లిమిటెడ్ ఫ్రీ వాయిస్ కాలింగ్ను బీఎస్ఎన్ఎల్ అందిస్తోంది.
అకోలా, వశీం జిల్లాల ప్రజలకు అత్యాధునిక సాంకేతిక సేవలు అందించడంతోపాటు, టీఐపీలు మారేందుకు బీఎస్ఎన్ఎల్ అవకాశం కల్పిస్తోంది. దీనివల్ల వారు నెలకు లక్ష రూపాయల వరకు ఆదాయం పొంది స్వావలంబన సాధిస్తారు. 'ఆత్మనిర్భర్ భారత్'లో భాగమవుతారు.
మంచి ధరలో వేగవంతమైన ఇంటర్నెట్, వాయిస్ సేవలను 'భారత్ ఎయిర్ ఫైబర్' కనెక్షన్ అందిస్తుంది. 100 ఎంబీపీఎస్ వరకు వేగం ఉంటుంది. వైర్డ్, వైర్లెస్లో అనేక ఆకర్షణీయ పథకాలను బీఎస్ఎన్ఎల్ అందిస్తోంది. లాక్డౌన్ సమయంలో, నమ్మకమైన ఇంటర్నెట్ ప్రొవైడర్గా గుర్తింపు తెచ్చుకుంది. దీనివల్ల ప్రభుత్వ, ప్రైవేటు సంస్థల్లో వర్క్ ఫ్రమ్ హోం సాధ్యమైంది.
ల్యాండ్లైన్, బ్రాడ్బ్యాండ్, ఫైబర్ ఎఫ్టీటీహెచ్ సేవలను బీఎస్ఎన్ఎల్ విజయవంతంగా అందిస్తోంది. జులై నెలలో మహారాష్ట్రలో 15,000 ఎఫ్టీటీహెచ్ కనెక్షన్లను, దేశవ్యాప్తంగా 1,62,000 కనెక్షన్లను ఇచ్చింది. 'భారత్ ఎయిర్ ఫైబర్' సేవలను పొందాలని అకోలా, వశీం జిల్లాల ప్రజలకు సూచిస్తోంది.
ప్రధాన మంత్రి కార్యాలయం
కర్నాటక లోని హంపి లో జి20 కల్చర్ వర్కింగ్ గ్రూపు మూడో సమావేశం జరిగిన సందర్భం లో మొత్తం 1755 వస్తువుల తో లంబాణీ వస్తువుల అతి పెద్ద ప్రదర్శన కు గాను గినీజ్ వరల్డ్ రికార్డు సాధన పట్ల ప్రశంస ను వ్యక్తం చేసిన ప్రధాన మంత్రి
కర్నాటక లోని హంపి లో జి20 కల్చర్ వర్కింగ్ గ్రూపు యొక్క మూడో సమావేశం సందర్భం లో మొత్తం 1755 వస్తువుల తో ‘లంబాణీ వస్తువుల అతి పెద్ద ప్రదర్శన’ కు గాను గినీజ్ వరల్డ్ రికార్డు ను నెలకొల్పడాన్ని ప్రధాన మంత్రి శ్రీ నరేంద్ర మోదీ ప్రశంసించారు.
సంస్కృతి మంత్రిత్వ శాఖ చేసిన ఒక ట్వీట్ ను ప్రధాన మంత్రి శేర్ చేస్తూ -
‘‘కొనియాడ దగ్గ ప్రయాస, ఇది లంబాణీ సంస్కృతి, కళ మరియు పనితనాని కి ప్రజాదరణ ను సంపాదించి పెడుతుంది; అంతేకాక, సాంస్కృతిక కార్యక్రమాల లో నారీ శక్తి పాలుపంచుకోవడాన్ని ప్రోత్సహిస్తుంది కూడా ను.’’ అని ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 పై తాజా సమాచారం
రికవరీ రేటు 50 శాతం కంటే ఎక్కువగా నమోదయ్యింది.
మొత్తం 1,62,378 మంది రోగులు చికిత్స అనంతరం కోవిడ్-19 నుండి కోలుకున్నారు.
గత 24 గంటల్లో 8,049 మంది కోవిడ్-19 రోగులు చికిత్స అనంతరం కోలుకోవడంతో, రికవరీ రేటు 50 శాతం కంటే ఎక్కువగా నమోదయ్యింది. దీంతో ఇంతవరకు కోవిడ్-19 చికిత్స అనంతరం కోలుకున్న మొత్తం రోగుల సంఖ్య 1,62,378 కి చేరుకుంది.
ప్రస్తుతం రికవరీ రేటు 50.60 శాతానికి పెరిగింది. దీంతో కోవిడ్ -19 చికిత్స తీసుకుంటున్న మొత్తం రోగుల్లో, సగానికి పైగా రోగులు వ్యాధి నుండి కోలుకుంటున్నారన్న సంగతిని గమనించవచ్చు. సకాలంలో కేసుల గుర్తింపు మరియు సరైన వైద్య చికిత్స అందించడం రికవరీ పెరగడానికి కారణాలుగా చెప్పవచ్చు.
ప్రస్తుతం, కోవిడ్-19 వ్యాధి లక్షణాలు కలిగి ఉన్న 1,49,348 మంది వైద్యుల పర్యవేక్షణలో చికిత్స పొందుతున్నారు.
వైరస్ సోకిన వ్యక్తిలో నోవెల్ కరోనావైరస్ ను గుర్తించడానికి ఐ.సి.ఎం.ఆర్. యొక్క పరీక్ష సామర్థ్యం క్రమంగా పెరుగుతోంది. ప్రభుత్వ ప్రయోగశాలల సంఖ్య ను 646 కు పెంచగా, ప్రైవేట్ ప్రయోగశాలల సంఖ్య 247 కు పెంచారు. దీంతో ఇప్పుడు మొత్తం 893 ప్రయోగశాలలు అందుబాటులో ఉన్నాయి. గత 24 గంటల్లో 1,51,432 నమూనాలను పరీక్షించారు. దీంతో ఇంతవరకు మొత్తం పరీక్షలు జరిపిన నమూనాల సంఖ్య 56,58,614 కు పెరిగింది.
ఈ రోజు, కేంద్ర ఆరోగ్య మంత్రి, కేంద్ర హోంమంత్రితో కలిసి, ఢిల్లీ లెఫ్టినెంట్ గవర్నర్ తోనూ, ఢిల్లీ ముఖ్యమంత్రితోనూ సమావేశం నిర్వహించి, ఢిల్లీ లో కోవిడ్ -19 పరిస్థితిని సమీక్షించారు. నియంత్రణ చర్యలను బలోపేతం చేయడం, పరీక్షలను వేగవంతం చేయడం మరియు తగిన ఆరోగ్య మౌలిక సదుపాయాల సంసిద్ధత గురించి ఈ సమావేశంలో చర్చించారు.
కోవిడ్-19 కు సంబంధించిన సాంకేతిక సమస్యలు, మార్గదర్శకాలు, సలహాలు, సూచనలపై ప్రామాణికమైన, తాజా సమాచారం కోసం ఈ వెబ్ సైట్ ను క్రమం తప్పకుండా సందర్శించండి :
: https://www.mohfw.gov.in/ మరియు @MoHFW_INDIA .
కోవిడ్-19 కు సంబంధించిన సాంకేతిక సమస్యలకు పరిష్కారాలను దిగువ పేర్కొన్న ఈ మెయిల్ ను సంప్రదించడం ద్వారా పొందవచ్చు :
technicalquery.covid19[at]gov[dot]in
ఇతర సందేహాలు, అనుమానాలకు పరిష్కారాలను దిగువ పేర్కొన్న ఈ మెయిల్ ను సంప్రదించడం ద్వారా పొందవచ్చు :
ncov2019[at]gov[dot]in మరియు @CovidIndiaSeva.
కోవిడ్-19 పై ఎటువంటి అనుమానాలు, సమస్యలు, సమాచారానికైనా, ఆరోగ్యం, కుటుంబ సంక్షేమ మంత్రిత్వ శాఖకు చెందిన ఉచిత హెల్ప్ లైన్ నెంబర్ : +191-11-23978046 లేదా 1075  ను సంప్రదించవచ్చు.
వివిధ రాష్ట్రాలు / కేంద్ర పాలిత ప్రాంతాల కు చెందిన కోవిడ్-19 హెల్ప్ లైన్ నెంబర్ల జాబితా కోసం ఈ వెబ్ సైట్ ని చూడండి :
https://www.mohfw.gov.in/pdf/coronvavirushelplinenumber.pdf .
నూతన మరియు పునరుత్పాదక శక్తి మంత్రిత్వ శాఖ
విద్యుత్ రంగంలో మహిళల భాగస్వామ్యం పెంచేందుకు పలు ముఖ్య కార్యక్రమాలను చేపట్టిన ఎంఎన్ఆర్ఈ
‘సూర్యమిత్ర స్కిల్ డెవలప్మెంట్ ప్రోగ్రామ్’ కింద శిక్షణ పొందిన 2251 మందిలో 836 మహిళా అభ్యర్థులకు ఉపాధి
సౌరశక్తి , పవన శక్తి  మరియు చిన్న జలశక్తి తో సహా పునరుత్పాదక విద్యుత్ రంగంలో నైపుణ్యాభివృద్ధి కోసం కొత్త మరియు పునరుత్పాదక ఇంధన మంత్రిత్వ శాఖ సామర్థ్య నిర్మాణ కార్యక్రమాలకు మద్దతునిస్తోంది. సూర్యమిత్ర స్కిల్ డెవలప్మెంట్ కార్యక్రమం 2015-16 ఆర్థిక సంవత్సరం నుండి అమలు చేయబడుతోంది, ఇందులో కార్యక్రమం ప్రారంభం నుండి నవంబర్ 2022 వరకు 2251 మంది మహిళా అభ్యర్థులు శిక్షణ పొందారు, వారిలో 836 మంది అభ్యర్థులు ఉపాధి పొందారు. వాయుమిత్ర మరియు జల్ఊర్జామిత్ర నైపుణ్యాభివృద్ధి కార్యక్రమాలు ఇటీవల ప్రారంభించబడ్డాయి, తగిన అర్హతలతో పురుషులు, మహిళలు ఇద్దరూ ఈ కార్యక్రమానికి అర్హులు. సోలార్ లాంతర్లు, ల్యాంప్లు మొదలైన వాటి కూర్పు, ఏర్పాటు, ఆపరేషన్, నిర్వహణ పై గ్రామీణ ప్రాంతాల్లోని తక్కువ అక్షరాస్యులైన మహిళలకు ప్రత్యేకంగా ఆరు నెలల శిక్షణా కార్యక్రమానికి మంత్రిత్వ శాఖ మద్దతునిస్తోంది. కేంద్ర విద్యుత్, నూతన-పునరుత్పాదక ఇంధన శాఖల మంత్రి శ్రీ ఆర్.కె. సింగ్ ఈరోజు రాజ్యసభలో ఒక ప్రశ్నకు ఇచ్చిన లిఖితపూర్వక సమాధానంలో ఈ సమాచారాన్ని అందించారు.